Younger Now (երգ)

Younger Now, ամերիկացի երգչուհի Մայլի Սայրուսի վեցերորդ համանուն ստուդիական ալբոմի երկրորդ սինգլն է։ Երգը թողարկվել է 2017 թվականի օգոստոսի 18–ին՝ RCA Records լեյբլի կողմից։ Երգը գրվել է Սայրուսի և Օրեն Յոելի կողմից։ Պրոդյուսեր հանիդսացավ Օրենը։ Տեսահոլովակը լույս տեսավ սինգլի թողարկման նույն օրը։

Պատմություն և թողարկում 
Miley Cyrus and Her Dead Petz (2015) ալբոմից հետո Սայրուսն անցկացրեց իր ժամանակը վերականգնելով իր ժամանակի անվանի պատկերը և ստեղծեց Younger Now ալբոմը։ Վերջինիս թողարկումից (սեպտեմբերի 29, 2017) առաջ Սայրուսը թողարկեց Malibu–ն որպես առաջին, իսկ Inspired–ը՝ գովազդային սինգլներ։ Ապա, նույն տարվա օգոստոսի 18–ին թողարկեց ալբոմի համանուն երգը որպես երկրորդ սինգլ՝ իր տեսահոլովակի հետ միասին։ Այն թվագի փոփ երգ է, որի շապիկում պատկերված է Սայրուսը դպրոցական տարիներին։

Կոմպոզիցիա 
Երգը կատարվում է Լյա մաժորում։ Տեմպը բավականին արագ է՝ րոպեում 122 բիթ։ Սայրուսի վոկալները E3–ից ձգվում են մինչև B4։ Երգի բառերը պատմում են վերջին տարիների Սայրուսի ճանապարհի փոփոխությունների մասին, վերջանալով հայտարարությամբ, որ նա այժմ իր լավագույն տարբերակն է։ «Ես չեմ վախենում նրանից, թե ով եմ եղել / Ոչ ոք նույնը չի մնում» –հռչակում է Սայրուսը։ «Փոփոխությունը մի բան է, որին կարող ես վստահել / Ես ինձ շատ ավելի երիտասարդ եմ զգում այժմ»։

Քննադատական ընդունում 
USA Today–ի աշխատակից Մաև Մակդերմոթը պնդում է, որ «այս երգն անսահմանորեն ավելի լսելի է, քան Dead Petz ալբոմի երգերի մեծամասնությունը», սակայն քննադատեց Սայրուսին «այս իմաստավոր և անձնական երգի մեջ բավականաչափ բան չփոխանցելու» համար։

Երգացանկ 
The Remixes EP ռեմիքսային ալբոմի երգացանկը․
"Younger Now" (R3hab Remix) – 2:40
"Younger Now" (Niko the Kid Remix) – 3:44
"Younger Now" (DJ Premier Remix) – 2:57
"Younger Now" (BURNS Remix) – 4:23
"Younger Now" (Fred Falke Remix) – 3:52
"Younger Now" (Syn Cole Remix) – 3:23

Կենդանի կատարումներ 
Սայրուսը Younger Now–ն առաջին անգամ կատարեց օգոստոսի 27–ին՝ 2017 MTV Video Music Awards–ի ժամանակ։ Կատարման ընթացքում տարիքով մարդիկ հանդես եկան որպես պարողներ, իսկ երեխաները բեմում քշում էին փոքրիկ հեծանիվներ։ Սեպտեմբերի 7–ին Սայրուսը կատարեց երգը Էլեն Դեջեներեսի շոուում։ Երրորդ անգամ նա կատարեց Younger Now–ն և մի շարք այլ երգեր՝ «Malibu», «See You Again» և «Party in the U.S.A.»–ն BBC Radio 1 ռադիոկայանի Live Lounge սեգմենտի ժամանակ։ Մեկ շաբաթ հետո նա նույն հարթակում կատարեց Ռոբերտա Ֆլեքի «The First Time Ever I Saw Your Face» երգը։

Տեսահոլովակ

Պատմություն և համառոտագրություն 
Երգի տեսահոլովակը ոգեշնչված է 1950–ականներով։ Տեսահոլովակի ամենավառ պահերից մեկն այն է, երբ ծեր կինը կախվում է ստրիպտիզի ձողից և էկրանին են գրվում «Ոչ ոք չի մնում նույնը» բառերը։ Տեսահոլովակի պրոդյուսերն են Սայրուսն ու վաղեմի համագործակից Դայեն Մարթելը։ Հոլովակում ինչպես նաև ցուցադրվում է Սայրուսը իր երիտասարդ տարիքի կերպարով խաղալիքի հետ շփվելիս և մի շարք տարիքով համաքաղաքացիների հետ պարելիս։ Ըստ 2017 թվականի հոկտեմբերի ցուցանիշների տեսահոլովակը ունի ավելին քան 40 միլիոն դիտում ՅուԹյուբ կայքում։

Ընդունում 
USA Today–ը ենթադրում է, որ ստրիպտիզի տեսարանը հիշեցնում է Սայրուսի և Ռոբին Թիքի սկանդալային We Can't Stop երգի կատարումը՝ Սայրուսի Bangerz–ի տարիներին։

Հիթ-շքերթներ

Թողարկման պատմություն

Ծանոթագրություններ 

Մայլի Սայրուսի երգեր
Երգեր այբբենական կարգով
2017 երգեր